በሞኒክ አባባል ይህ ችግር የቤልጂግ የደህንነት መሥሪያ ቤት ችግር ብቻ ሳይሆን ፈረንሳይ ውስጥም የሚታይ ነው ። ፈረንሳይም በጎርጎሮሳዊው ጥር 7 2015 በሻርሊ ኤብዶ ጋዜጣ ሠራተኞች ላይ የደረሰውን ጥቃት እንዲሁም በዚያው ዓመት በህዳር ወር ፓሪስ ውስጥ በተለያዩ ቦታዎች የተጣሉትን የሽብር ጥቃቶች መከላከል አልቻለችም ።ይህ ሊሆነን የቻለውም የሽብር ጉዳዮች አዋቂው ሞኒኬ እንዳሉት ሁኔታዎችን በጥልቀት ያለመፈተሽና በተገቢው መንገድ ያለመከታተል ችግር በመኖሩ ነው ። ከዚህ ሌላ በርሳቸው አስተያየት በሃይማኖት ነፃነት ስም የፅንፈኖች እንቅስቃሴ ችላ መባሉን ችግሩን አባብሶታል ። ሞኒኬ በሃይማኖት ነፃነት ስም ሳላፊስቶች ራሳቸውን እንዲያደራጁ መለቀቃቸው በቤልጂግ በፈረንሳይና በሌሎችም የአውሮፓ ሃገራት አሁን የሚታየውን እርሳቸው «ለህብረተሰቡና ለሙስሊሙም ካንሰር ሆኗል ያሉትን ችግር አስከትሏል ።
